Reid Watts

Reid Gordon Thomas Watts (født 22. desember 1998 i Whistler i Britisk Colombia) er en canadisk aker, som har bronse i singel fra Vinter-OL for ungdom 2016 på Lillehammer som fremste internasjonale meritt.

 Idrettskarriere 
2013/14
Watts deltok ved junior-VM i aking 2014, der han kom på 20.-plass.

2014/15
I verdenscupen i aking for ungdom 2014/15 deltok han i dobbel sammen med Matthew Riddle, og i singel. Watts og Riddle vant to av rennene i desember, og vant verdenscupen for ungdom sammenlagt denne sesongen. I singel fikk han en andre- og en tredjeplass, og endte på femteplass sammenlagt. Hans landsmann Adam Shippit vant verdenscupen sammenlagt.

Han deltok ved junior-VM i aking 2015 på Lillehammer, og kom på 14.-plass i dobbel sammen med Watts.

2015/16
Ved det canadiske mesterskapet i oktober kom han på andreplass i dobbel og tredjeplass i singel. I januar 2016 deltok han ved VM i aking 2016, der han kom på 29.-plass i singel. En uke senere deltok han ved junior-VM i aking 2016, der han kom på 14.-plass.

Han deltok ved Vinter-OL for ungdom 2016 på Lillehammer, der han fikk bronse i singel, bak latviske Kristers Aparjods og tyske Paul-Lukas Heider. I lagstafetten kom Canada på 4.-plass.

2022
Under Vinter-OL 2022 i Beijing, ble han nummer 17. 

 Referanser 

 Eksterne lenker 

  Profil hos ungdoms-OL 2016 
  Profil hos Canadian Luge Association
  Profil hos Les-Sports.info

Kategori:Canadiske akere
Kategori:Deltakere for Canada under Vinter-OL 2018
Kategori:Akere under Vinter-OL 2018
Kategori:Deltakere for Canada under Vinter-OL 2022
Kategori:Akere under Vinter-OL 2022
Kategori:Deltakere under Vinter-OL for ungdom 2016
Kategori:Personer fra Britisk Columbia